recursal/SuperWikiNEXT-32B huggingface dataset:
ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং
**ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং** (ওয়াইলি: *ngag dbang blo bzang bstan pa tshe ring*) (১৯২১-১৯৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম কির-তি রিন-পো-ছে (ওয়াইলি: *kir+ti rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং ১৯২১ খ্রিষ্টাব্দে তিব্বতের ত্শা-খো (ওয়াইলি: *tsha kho*) নামক স্থানে জন্মগ্রহণ করেন। তার পিতার নাম ছিল ম্থু-স্তোব্স-র্দো-র্জে (ওয়াইলি: *mthu stobs rdo rje*) এবং মাতার নাম ছিল ক্লু-দ্বাং-স্ক্যিদ (ওয়াইলি: *klu dbang skyid*)। ১৯২৩ খ্রিষ্টাব্দে নবম পাঞ্চেন লামা তাকে স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো (ওয়াইলি: *skal bzang blo gros kun dga' lung rtogs rgya mtsho*) নামক নবম কির-তি রিন-পো-ছে (ওয়াইলি: *kir+ti rin po che*) উপাধিধারী লামার পুনর্জন্ম রূপে চিহ্নিত করেন। তিন বছর পরে তাকে স্তাগ-ত্শাং-ল্হা-মো (ওয়াইলি: *stag tshang lha mo*) বৌদ্ধবিহারের প্রধানের পদে অধিষ্ঠিত করা হয়। 'জাম-দ্ব্যাংস-থুব-ব্স্তান-র্গ্যা-ম্ত্শো (ওয়াইলি: *'jam dbyangs thub bstan rgya mtsho*) নামক বৌদ্ধ পণ্ডিত তাকে শিক্ষার্থীর শপথ প্রদান করেন। 'জিগ্স-মেদ-দাম-ছোস-র্গ্যা-ম্ত্শো (ওয়াইলি: *'jigs med dam chos rgya mtsho*) এবং থার-'দোদ-'গ্যুর-মেদ-র্গ্যা-ম্ত্শো]] (ওয়াইলি: *thar 'dod 'gyur med rgya mtsho*) নামক দুই পণ্ডিত তাকে শিক্ষাদান করেন এবং ১৯৪০ খ্রিষ্টাব্দে তাকে ভিক্ষুর শপথ প্রদান করেন। ১৯৪১ খ্রিষ্টাব্দে মাত্র একুশ বছর বয়সে তার মৃত্যু হয়।

তথ্যসূত্র
---------

1. ↑  Gyatso, Thinlay (জুন ২০১৩)। "The Tenth Kirti, Tenpa Tsering"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৯।

|
|  |
| পূর্বসূরীস্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো | **ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং দশম কির-তি রিন-পো-ছে** | উত্তরসূরীব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো |
|

| * দে
* স
কির-তি রিন-পো-ছে |
| --- |
| 
* ১) দ্গে-'দুন-র্গ্যাল-ম্ত্শান
* ২) ব্স্তান-পা-রিন-ছেন
* ৩) ব্স্তান-পা-রাব-র্গ্যাস
* ৪) ব্লো-ব্জাং-'জাম-দ্ব্যাংস-র্গ্যা-ম্ত্শো
* ৫) ব্লো-ব্জাং-ব্স্তান-পা'ই-র্গ্যাল-ম্ত্শান
* ৬) দ্গে-'দুন-ছোস-ক্যি-দ্বাং-ফ্যুগ
* ৭) কুন-দ্গা'-ছোস-'ফাগ্স-থুব-ব্স্তান-ন্যি-মা
* ৮) ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো
* ৯) স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো
* ১০) ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং
* ১১) ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো

 | দ্গে-'দুন-র্গ্যাল-ম্ত্শানদ্গে-'দুন-র্গ্যাল-ম্ত্শান |
**মিখাইল মিয়াসনিকোভিচ** (বেলারুশীয়: Міхаіл Уладзіміравіч Мясніковіч, বেলারুশীয় উচ্চারণ: [mʲixail ulad͡zʲimʲiravʲit͡ʃ mʲasnʲikovʲit͡ʃ]; রুশ: Михаил Владимирович Мясникович; জন্ম: ৬ মে, ১৯৫০) বেলারুশের প্রধানমন্ত্রী হিসেবে দায়িত্ব পালন করছেন। ২০১০ সালের রাষ্ট্রপতি নির্বাচনের পর তিনি ঐ দেশের প্রেসিডেন্ট আলেকজান্ডার লুকাশেঙ্কো কর্তৃক মনোনীত হন।

ব্যক্তিগত জীবন
--------------

মিখাইল মিয়াসনিকোভিচ সোভিয়েত ইউনিয়নের বেলারুশের মিনস্ক অঞ্চলের নেসভিঝ জেলার নোভি স্নোভ এলাকায় জন্মগ্রহণ করেন। ১৯৭২ সালে ব্রেস্ট স্টেট এন্ড কনস্ট্রাকশন ইনস্টিটিউট থেকে স্নাতক ডিগ্রী অর্জন করেন। ১৯৮৯ সালে মিনস্কের কমিউনিস্ট পার্টি স্কুলে ছিলেন। অর্থনীতিতে পিএইচডি ডিগ্রী লাভ করেন এবং প্রকৌশলী হিসেবে নির্মাণ শিল্পে কর্মরত ছিলেন। তিনি ইংরেজি ভাষায়ও পারদর্শী। ব্যক্তিগত জীবনে তিনি বিবাহিত এবং এক পুত্র ও এক কন্যা সন্তানের জনক।

কর্মজীবন
--------

১৯৯৫ সাল থেকে ২০০১ সাল পর্যন্ত রাষ্ট্রপতির কার্যালয়ে প্রশাসনের প্রধান হিসেবে কর্মরত ছিলেন মিখাইল। এরপর ২০০১ সাল থেকে ২০১০ সাল পর্যন্ত জাতীয় বিজ্ঞান একাডেমীর সভাপতি ছিলেন।

তথ্যসূত্র
---------

1. 1 2 3  "সংরক্ষণাগারভুক্ত অনুলিপি"। ১৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১২।
2. ↑  Belarus president names new PM

| রাজনৈতিক দপ্তর
 |
| --- |
| পূর্বসূরীসার্গেই সিদোরস্কি | **বেলারুশের প্রধানমন্ত্রী**২০১০–বর্তমান | **নির্ধারিত হয়নি** |
**খালিদা রশিদ খান** হচ্ছেন পাকিস্তানের একজন বিচারক যিনি পাকিস্তানের উচ্চতর বিচার বিভাগের প্রথম মহিলা বিচারক হন। তিনি রুয়ান্ডা আন্তর্জাতিক অপরাধ ট্রাইব্যুনালের সভাপতি হিসাবে দায়িত্ব পালন করেন।

প্রারম্ভের জীবন
---------------

১৯৪৯ সালের ২৫ই সেপ্টেম্বর পেশোয়ার, পাকিস্তান-এ তিনি জন্মগ্রহণ করেন। বিচারক খান ১৯৬৯ সালে পেশোয়ারের খাইবার আইন কলেজ থেকে এলএলবি ডিগ্রী অর্জন করেন এবং ১৯৭১ সালে পেশোয়ার বিশ্বিদ্যালয় হতে রাষ্ট্রবিজ্ঞানে মাস্টার্স ডিগ্রি অর্জন করেন।

কর্মজীবন
--------

তিনি ১৯৭৪ সালে উত্তর পশ্চিম সীমান্ত প্রদেশ এর প্রাদেশিক বিচার বিভাগে সিভিল বিচারক হিসাবে যোগদান করেন। এরপর তিনি জ্যেষ্ঠ সিভিল জজ, জেলা ও দায়রা জজ হন এবং জুন ১৯৯৪ সালে পেশোয়ার (পাকিস্তান) উচ্চ আদালতের বিচারক হিসেবে নিযুক্ত হন। তিনি অনেক প্রশাসনিক অবস্থানে আসীন হয়েছেন, যেমন: পেশোয়ার উচ্চ আদালতের রেজিস্ট্রার এবং বিচার ও আইন বিভাগ, এনডব্লিউএফপি-এর সচিব।

তিনি নারী বিচারকদের আন্তর্জাতিক সমিতির সদস্য, এবং বহু আন্তর্জাতিক সম্মেলনে যোগ দিয়েছেন। তিনি ২০ মে, ১৯৯৬-এ হংকংয়ে এশিয়া / দক্ষিণ প্রশান্ত মহাসাগরীয় অঞ্চলের বিচার বিভাগীয় কলকিউয়ামে একটি কাগজে অবদান রাখেন, যেটির শিরোনাম ছিলো "এশিয়া / প্রশান্ত মহাসাগরীয় অঞ্চলের নারী ও মানবাধিকার, দক্ষিণ এশিয়া থেকে একটি দৃষ্টিকোণ"। তিনি ২০০২ সালের মে মাসে আন্তর্জাতিক মহিলা বিচারপতি সমিতির ৬ষ্ঠ দ্বিবার্ষিক সম্মেলন ডাবলিন, আয়ারল্যান্ড-এ "কাজেই বিচারিক সৃজনশীলতা" এর উপর একটি কাগজ উপস্থাপন করেন। তিনি পাকিস্তান ও দক্ষিণ এশিয়ায় শিশুশ্রম নির্মূল করার জন্য ব্যাপকভাবে কাজ করেছেন।

### রুয়ান্ডা আন্তর্জাতিক অপরাধ ট্রাইবুনাল

বিচারক রশিদা খান একজন আন্তর্জাতিক বিচারক এবং ২০১১ সালে রুয়ান্ডা আন্তর্জাতিক অপরাধ ট্রাইব্যুনালের (আইসিটিআর) সভাপতি নিযুক্ত হন তিনি।

তথ্যসূত্র
---------

1. ↑  "Judge Khalida Rashid: A Pakistani to be proud of"। *The Express Tribune*। ৬ জুন ২০১১। ৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১২।
2. ↑  "Judge Khalida Rachid Khan"। *ICTR Basic Documents and Case Law*। ICTR। ২০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৬।
3. ↑  "Judge Khalida Rashid: A Pakistani to be proud of" (ইংরেজি ভাষায়)। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৮।
4. 1 2 3  "UN Secretary General Appoints New Permanent Judge to the ICTR"। *United Nations Mechanism for International Criminal Tribunals Legacy website of the ICTR*। United Nations Mechanism for International Criminal Tribunals। সংগ্রহের তারিখ ২৮ জুলাই ২০১৬।

* "UN SECRETARY GENERAL APPOINTS NEW PERMANENT judge on the ICTR"। *Press release ICTR/INFO-9-2-351.EN*। International Criminal Tribunal of Rwanda। ২৪ জুলাই ২০০৩। ২০১৪-০৮-১৪ তারিখে মূল (web) থেকে আর্কাইভ করা। সংগ্রহের তারিখ ২০০৮-০৪-১১।
**জর্জো স্তিভানেল্লো** (ইংরেজি: Giorgio Stivanello; ১৩ জুলাই ১৯৩২ – ১৮ মে ২০২০) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাদোভা এবং ইয়ুভেন্তুসের হয়ে একজন আক্রমণভাগের খেলোয়াড় হিসেবে খেলেছেন।

১৯৫১–৫২ মৌসুমে, ভেনেৎসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১৮ ম্যাচে ৩টি গোল করেছেন। পরবর্তীতে তিনি পাদোভায় ৩ মৌসুম অতিবাহিত করার পর, ইয়ুভেন্তুসে যোগদান করেন, যেখানে তিনি ৭৫ ম্যাচে ১৭টি গোল করেছেন। ইয়ুভেন্তুসের হয়ে তিনি ৩টি সেরিয়ে আ শিরোপা জয়লাভ করেছেন। অতঃপর তিনি পুনরায় ভেনেৎসিয়ায় ১ মৌসুমের জন্য যোগদান করেছেন। সর্বশেষ, ১৯৬৩–৬৪ মৌসুমে, তিনি জেসিনায় যোগদান করেন, যেখানে ১ মৌসুম অতিবাহিত করার পর তিনি অবসর গ্রহণ করেছেন।

দলগতভাবে, খেলোয়াড় হিসেবে ত্রেসোলদি সর্বমোট ৬টি শিরোপা জয়লাভ করেছেন, যার সবগুলো ইয়ুভেন্তুসের হয়ে জয়লাভ করেছেন।

ব্যক্তিগত জীবন
--------------

জর্জো স্তিভানেল্লো ১৯৩২ সালের ১৩ই জুলাই তারিখে ইতালির ভেনিসে জন্মগ্রহণ করেছেন এবং ২০১০ সালের ১৮ই মে তারিখে মৃত্যুবরণ করেছেন।

অর্জন
-----

ইয়ুভেন্তুস
* সেরিয়ে আ চ্যাম্পিয়ন: ১৯৫৭–৫৮, ১৯৫৯–৬০, ১৯৬০–৬১
* কোপ্পা ইতালিয়া চ্যাম্পিয়ন: ১৯৫৮–৫৯, ১৯৫৯–৬০

তথ্যসূত্র
---------

1. ↑  "Giorgio Stivanello"। *ট্রান্সফারমার্কেট*। সংগ্রহের তারিখ ৪ নভেম্বর ২০২০।

বহিঃসংযোগ
---------

* প্লেয়ারহিস্টোরি.কমে জর্জো স্তিভানেল্লো (ইংরেজি)
**ডেলাওয়্যার রুট (ডিই ৩৪)** যা **ফকল্যাণ্ড রোড** নামেও পরিচিত, যুক্তরাষ্ট্রের ডেলাওয়্যারের নিউ ক্যাসল কাউন্টিতে অবস্থিত একটি রাজ্য মহাসড়ক। রাস্তাটি ডানকান রোড থেকে শুরু হয়ে(যেটি ডিই ৪১ এর একটু পশ্চিমে এবং প্রাইসেস কর্ণারের উত্তরে অবস্থিত) এলসমিয়ারের ডিই ১০০ পর্যন্ত বিস্তৃত। শহরতলী হয়ে রাস্তাটি পশ্চিম উইলমিংটন এর যাত্রাপথে ডিই ৪১ এবং ডিই ১৪১ কে অতিক্রম করে এগিয়ে যায়। রাস্তাটি ১৯৩০ সালে পাঁকা সড়কে পরিনত করা হলেও ১৯৭০ সালে এর নামকরণ করা হয় ডিই ৩৪।

রাস্তার বিবরণ
-------------

ছবিতে দেখা যাচ্ছে ডিই ৩৪ দক্ষিণ প্রান্তে, ডিই ৪১ এবং ডিই ১৪১ কে অতিক্রম করে এগিয়ে যাচ্ছে
রাস্তাটি উত্তরের ডানকান রোড থেকে শুরু হয়, যা কিনা প্রাইসেস কর্ণারে অবস্থিত। এটি একটি দুই-লেন বিশিষ্ট ফকল্যাণ্ড রোড, যাটি বাড়িঘর এবং বনজঙ্গল ভেদ করে চলতে থাকে। রাস্তাটি ডিই ৪১ অতিক্রমের পূর্বে রেড ক্লে ক্রিক এবং উইলমিংটন এন্ড ওয়েস্টান রেলরোড অতিক্রম করে। ডিই ৩৪ শহরতলী ধরে সেন্টারভ্যালী রোড অতিক্রম করে ডিই ১৪১ এ উপনিত হয়। এছাড়াও রাস্তাটি দক্ষিণে অবস্থিত গবেষণাগার ডুপন্ট চেস্টনাট রান প্লাজা অতিক্রম করে। ডিই ৩৪ ইস্টপেন রেলরোড অতিক্রম করে, এবং দুইটি কবরস্থান পাশ কাটিয়া যায়। রাস্তাটি এলসমিয়ারে ডিই ১০০ তে গিয়ে সমাপ্ত হয়, যেটি উইলমিংটন শহরের প্রান্ত বিন্দু থেকে একটু পশ্চিমে অবস্থিত।

ডিই ৩৪ এ বাৎসরিক গাড়ীর চলাচলের সংখ্যা ডিই ১০০ প্রান্তে সর্বোচ্চ ১০,৭৪৪ টি এবং ডিই ৪১ প্রান্তে সর্বনিম্ন ৩,৮৭৪ টি। রাস্তাটি জাতীয় মহাসড়ক ব্যবস্থার অংশ নয়।

ইতিহাস
------

বর্তমান ডিই ৩৪,১৯২০ সাল থেকে বিদ্যমান। তারপর ১৯৩৬ সালে রাস্তাটিকে পাঁকা সড়কে পরিনত করা হয়। ডিই ৩৪ ১৯৭৬ সাল থেকে ডানকান রোড এবং ডিই ১০০ এর মধ্যবর্তি সড়ক হিসেবে নামকরণ করা হয়।

মূখ্য অংশবিশেষ
--------------

সম্পূর্ণ রুট হল নিউ ক্যাসল কাউণ্টি-এ।

| অবস্থান | মাইল | কিঃমিঃ | গন্তব্য | টীকা |
| --- | --- | --- | --- | --- |
| প্রাইসেস কর্ণার | ০.০০ | ০.০০ | ডানকান রোড | পশ্চিম প্রান্তবিন্দু |
| ০.২৩ | ০.৩৭ | ডিই ৪১ DE ৪১ (নিউপোর্ট গ্যাপ পাইক) |  |
|  |  | ডিই ১৪১ DE ১৪১ (সেন্টার রোড) |  |
| এলসমিয়ার | ৩.৩০ | ৫.৩১ | ডিই ১০০ DE ১০০ (ডুপন্ট রোড) to DE ২ থেকে ডিই ২ | পূর্ব প্রান্তবিন্দু |
| ১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ |

তথ্যসূত্র
---------

1. 1 2 3  Staff (২০১১)। "Traffic Count and Mileage Report: Interstate, Delaware, and US Routes" (PDF)। Delaware Department of Transportation। সংগ্রহের তারিখ মে ১৭, ২০১২। [*স্থায়ীভাবে অকার্যকর সংযোগ*]
2. ↑  টেমপ্লেট:Delaware road map
3. ↑  গুগল (ফেব্রুয়ারি ৬, ২০১১)। "overview of Delaware Route 34" (মানচিত্র)। *গুগল ম্যাপস*। গুগল। সংগ্রহের তারিখ ফেব্রুয়ারি ৬, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *National Highway System: Delaware* (PDF) (মানচিত্র)। Federal Highway Administration। ২০১০। সংগ্রহের তারিখ ফেব্রুয়ারি ১০, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  টেমপ্লেট:Delaware road map
6. ↑  টেমপ্লেট:Delaware road map
7. ↑  টেমপ্লেট:Delaware road map

বহিঃসংযোগ
---------

**রুটের মানচিত্র**: 

|  |  |
| --- | --- |
|  | **KML ফাইল** (সম্পাদনা • সাহায্য) |

w:en:Template:Attached KML/Delaware Route 34KML is from Wikidata
ম্যারি হ্যাস্কেল, ১৯১৩-এর একটি প্রকাশনে
**ম্যারি মিনেরভা হ্যাস্কেল** (১৮ মে, ১৮৬৯– ৬ ডিসেম্বর, ১৯৫৩) বুলগেরিয়ায় নিযুক্ত একজন মার্কিন ধর্মসভার ধর্মপ্রচারক ছিলেন।

প্রথম জীবন
----------

ম্যারি মিনেরভা হ্যাস্কেল ১৮৬৯ সালে ফিলিপ্পপলিস (বর্তমান প্লভডিভ), এক ধর্মপ্রচারক মাতাপিতা হেনরি চার্লস হ্যাস্কেল (১৮৩৫–১৯১৪) এবং মার্গারেট বেল হ্যাস্কেল (১৮৪১–১৯২৪) এর ঘরে জন্মগ্রহণ করেন। অবার্লিন কলেজে অধ্যয়ন করে ১৮৮৯ সালে তিনি স্নাতক ডিগ্রী লাভ করেন।

কর্মজীবন
--------

হ্যাস্কেল ১৮৯০ সালে শিক্ষক হয়ে বুলগেরিয়ায় চলে আসেন। ম্যাসিডোনিয়া বিপ্লবের শরণার্থীদের নিয়ে তিনি কাজ করেন, এবং *মিস স্টোন অ্যাফেয়ারে* একটি গৌণ ভূমিকায় অভিনয় করেন।

ব্যক্তিগত জীবন
--------------

ম্যারি মিনেরভা হ্যাস্কেল ১৯৫৩ সালে, ৮৪ বছর বয়সে ক্যালিফোর্নিয়ায় মারা যান। তার ভাই, হেনরি জে. হ্যাস্কেল (১৮৭৪–১৯৫২), ক্যানসাস সিটির একজন সংবাদপত্রের সম্পাদক ছিলেন, যিনি রাইট ভ্রাতৃদ্বয়ের বোন, ক্যাথেরীন রাইটকে ১৯২৬ সালে বিয়ে করেন।

তথ্যসূত্র
---------

1. ↑  "After Lifetime of Welfare Work, Missionary Quits Bulgarians" *Eugene Guard* (March 1, 1950): 5. via Newspapers.comউন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে
2. ↑  Teresa Carpenter, *The Miss Stone Affair: America's First Modern Hostage Crisis* (Simon and Schuster 2004): 25-26, 50. আইএসবিএন ৯৭৮০৭৪৩২৫৮০৫০
3. ↑  "Miss Mary Haskell, 84; Sister of the Late Henry J. Haskell Dies Unexpectedly"  ওয়েব্যাক মেশিনে আর্কাইভকৃত ২৭ ডিসেম্বর ২০১৬ তারিখে *Kansas City Times* (December 10, 1953): 3.
4. ↑  "Katharine Wright Wed To H.J. Haskell, Editor. Sister of Airplane Inventors Bride of Executive of The Kansas City Star"। *New York Times*। নভেম্বর ২১, ১৯২৬। সংগ্রহের তারিখ ২০১১-১১-১৮।
5. ↑  "K. C. Star Editor Dead at 78" *Salinas Journal* (August 20, 1952): 1. via Newspapers.comউন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে

বহিঃসংযোগ
---------

* ফাইন্ড এ গ্রেইভে ম্যারি হ্যাস্কেল (ইংরেজি)
**সোনম শেরিং লেপচা** (৩ জানুয়ারি ১৯২৮ – ৩০ জুলাই ২০২০) ভারতীয় লোক সংগীত শিল্পী, গীতিকার ও সুরকার। তিনি একাধারে যেমন খ্যাতিমান সংগীতশিল্পী ছিলেন তেমনই বিশ্ববন্দিত লেপচা সংস্কৃতির ধারক, বাহক ও সংরক্ষক ছিলেন।

সংক্ষিপ্ত জীবনী
---------------

রেন সোনম শেরিং লেপচার জন্ম ১৯২৮ খ্রিস্টাব্দের ৩রা জানুয়ারি বৃটিশ ভারতের অধুনা পশ্চিমবঙ্গের কালিম্পঙের বংবস্তিতে। পিতা নিমগে তামসাং। জীবনের বেশিরভাগ তিনি সময়ই কাটিয়েছেন সিকিমে। অতি অল্প বয়সেই তিনি সংগীত ও নৃত্যের চর্চা শুরু করেন। তবে প্রথম দিকে সৈনিকের কর্মজীবন শুরু করেন।

বহুমুখী প্রতিভার অধিকারী ছিলেন রেন সোনম শেরিং লেপচা। লেপচা সম্প্রদায়ের মধ্যে তিনিই প্রথম ১৯৬০ খ্রিস্টাব্দে ১৪ ই অক্টোবর আকাশবাণী কলকাতার সম্প্রচারে কণ্ঠদান করেন। একাধিক বাদ্যযন্ত্র বাদনে দক্ষ ছিলেন তিনি। তিনি ছিলেন সুরকার ও গীতকার। এ ছাড়া দার্জিলিং ও সিকিমে লেপচা সম্প্রদায়ের সাংস্কৃতিক প্রচারও তিনি করে গিয়েছেন আজীবন। লেপচা জনজাতির মহান সংস্কৃতির বহু হারিয়ে যাওয়া উপাদান তিনি পুনরুদ্ধার করে জনপ্রিয় করে তুলেছেন বর্তমান ও আগামী প্রজন্মের কাছে। চারশোর বেশি লোকগীতি, ১০২টি লোকনৃত্য এবং দশটি নৃত্যনাট্যের রচয়িতা তিনি। এ ছাড়াও কালিম্পং সংগ্রহশালার সংরক্ষক ছিলেন তিনি। সেই সংগ্রহশালায় লেপচা জনজাতির অমূল্য সম্পদ যেমন পুঁথি পোশাক, শিকারের হাতিয়ার, বাদ্যযন্ত্র, তৈজসপত্র, ঐতিহ্যবাহী কুটিরের মডেল ইত্যাদি নিরন্তর সংগ্রহ ও সেগুলির সংরক্ষণ ছিল চিরকালের অভ্যাস। ২০১১ খ্রিস্টাব্দে তার লোক সংগীত সংগ্রহ নিয়ে একটি গ্রন্থ- "ভম জাত লিঙ ছো" (Vom Jat Ling Chhyo) প্রকাশিত হয়। সোনমের বৃহত্তর পারিবারিক চৌহদ্দিও লেপচা সংস্কৃতির উজ্জীবনে সক্রিয়। সোনমের সম্পর্কে ভাই লিয়াঙসং তামসাং লেপচা ভাষায় রবীন্দ্রনাথ ঠাকুরের গীতাঞ্জলিরও অনুবাদক। তিনি নিয়মিত লেপচা সংস্কৃতির মুখপত্র প্রকাশ করেন। সোনমের জ্যেষ্ঠপুত্র এন টি লেপচাও সক্রিয় সংস্কৃতি-সংগঠক।

সম্মাননা
--------

লেপচা সম্প্রদায়ের প্রাচীন ও মহান লোক সংস্কৃতিকে আরো উজ্জীবিত করে আজীবন প্রচারের ও প্রসারের ফলস্বরূপ বহু সম্মান ও পুরস্কার লাভ করেছেন রেন সোনম শেরিং লেপচা। ১৯৯৫ খ্রিস্টাব্দে ভারত সরকারের "সংগীত নাটক আকাদেমি পুরস্কার", ২০০৭ খ্রিস্টাব্দে ভারতে সরকারের বেসামরিক পুরস্কার "পদ্মশ্রী" লাভ করেন তিনি। ২০১১ খ্রিস্টাব্দে রবীন্দ্রনাথ ঠাকুরের সার্ধশত জন্মবার্ষিকীতে সংগীত নাটক আকাদেমির টেগোর রত্ন পুরস্কার, ২০১৪ খ্রিস্টাব্দে পশ্চিমবঙ্গ সরকারের "বঙ্গবিভূষণ পুরস্কারে" ও ভূষিত হন। তিনি কলকাতার লোকসংস্কৃতি ও আদিবাসী সংস্কৃতি কেন্দ্রের উৎসবে সংবর্ধিত হয়েছেন।

জীবনাবসান
---------

মহান লেপচা সংস্কৃতির ধারক ও বাহক সোনম শেরিং লেপচা ২০২০ খ্রিস্টাব্দের ৩০ শে জুলাই হৃদরোগে আক্রান্ত হয়ে পরলোক গমন করেন। ভারতের প্রধানমন্ত্রী ও পশ্চিমবঙ্গের মুখ্যমন্ত্রীসহ বিশিষ্ট ব্যক্তিবর্গ শোক ব্যক্ত করেন।

তথ্যসূত্র
---------

1. ↑  "Sonam Tshering Lepcha on India Online"। India Online। ২০১৬। সংগ্রহের তারিখ ১৯ আগস্ট ২০২০।
2. ↑  কলকাতা র কড়চা-সংরক্ষক,আনন্দবাজার পত্রিকা,১৮ই আগস্ট,২০২০ কলকাতা হতে প্রকাশিত
3. ↑  DelhiJuly 30, Press Trust of India New; July 30, 2020UPDATED:; Ist, 2020 18:53। "PM Modi condoles folk musician Sonam Tshering Lepcha's death: Anguished by his demise"। *India Today*। সংগ্রহের তারিখ ২৮ মে ২০২১।
4. ↑  "Padma Shri awardee Sonam Tshering Lepcha dies at 92; PM Modi, Mamata Banerjee condole demise"। *The New Indian Express*। সংগ্রহের তারিখ ২৮ মে ২০২১।
**উইকিট্রাভেল** একটি ওয়েব ভিত্তিক প্রকল্প, যার উদ্দেশ্য "বিনামূল্যে আধুনিক, পূর্ণাঙ্গ এবং নির্ভরযোগ্য বিশ্বব্যাপী ভ্রমণ সহায়িকা সৃষ্টি করা।" ২০০৩ সালের জুলাই এ ইভান প্রোড্রোমো এবং মিশেল অ্যান জেনকিন্স এই প্রকল্পটির উদ্যোগ গ্রহণ করেন। এটি উইকি মডেলের উনুরূপে এবং এতা ক্রিয়েটিভ কমন্স লাইসেন্স-এর আওতায় তৈরি করা হয়েছে। ২০০৬ সালে ক্যালিফোর্নিয়া ভিত্তিক ইন্টারনেট ব্র্যান্ড কোম্পানি উইকিট্রাভেলের ট্রেদমার্ক ও সার্ভার কিনে নেয় এবং এই ওয়েবসাইটে তাদের বিজ্ঞাপন দেয়া শুরু করে। ওয়েবসাইটটি ২০০৭ সালে সেরা ভ্রমণ বিষয়ক ওয়েবসাইট হিসেবে ওয়েবি এ্যাওয়ার্ড লাভ করে। ঐ বছরে উইকিট্রাভেলের প্রতিষ্ঠাতাগণ উইকিট্রাভেল প্রেস চালু করেন, এটি ওয়েবসাইটটির বিষয়বস্তু মুদ্রিত আকারে প্রকাশ করে। প্রথম মুদ্রিত সহায়িকা প্রকাশিত হয় ২০০৮ সালের ১ ফেব্রুয়ারি।

তথ্যসূত্র
---------

1. ↑  Multilingual Statistics
2. ↑  BBC। "The DIY travel guide"।
3. ↑  New York Times। "Online Diary"।
4. ↑  New York Times। "Everyone's an Editor as Wiki Fever Spreads to Shopping Sites"।
5. ↑  FOX News। "On the Net: Web Sites to Travel By"।
6. ↑  Boing Boing। "Wikitravel to publish up-to-the-month print editions of its guides"।

বহিঃসংযোগ
---------

* উইকিট্রাভেল (*ইংলিশ ভার্শন*)
* উইকিট্রাভেল প্রেস
**ঠাকুরণ নদ** (জামিরা নদী নামেও পরিচিত) ভারতের পূর্বদিকে অবস্থিত পশ্চিমবঙ্গ রাজ্যের দক্ষিণ পূর্ব প্রান্তে সুন্দরবনাঞ্চলে প্রবাহিত একটি জোয়ারের জলে পুষ্ট নদী৷

উৎপত্তি ও প্রবাহ
----------------

নদীটি দক্ষিণ চব্বিশ পরগনা জেলার জয়নগরের নিকট উৎপত্তি লাভ করেছে৷ নদীটির সাথে শাখাপথে ও খালপথে সংযোগ রয়েছে সুন্দরবনের বৃহৎ নদীগুলির অন্যতম সপ্তমুখী নদীর সাথে৷ এটি জয়নগর ১ ও মথুরাপুর ১ সমষ্টি উন্নয়ন ব্লকের মধ্যে সীমানা নির্ধারণ করেছে৷

প্রবাহপথের বর্ণনা
-----------------

ঠাকুরণ নদীব্যবস্থা উৎপত্তিস্থল থেকে বঙ্গোপসাগরের নিকট অধিক প্রশস্ত৷ ঠাকুরণ নদীর পশ্চিমতীরে অবস্থিত পার্শ্বীয় শাখাগুলি হলো; কদ্রুখালি খাল, দমদমা খাল, মণি নদী, পুকছড়া, রায়দিঘী, শিবুয়া নদী, পাখিরালি খাল এবং রসের খাঁড়ি৷ আবার পূর্বতীরে অবস্থিত পার্শ্বীয় শাখাগুলি মূলত বিসর্প পথে গতিমান যেমন; বৈঁচাপি খাল, গুরা খাল, কাইকলমারি-আজমলমারি-সুইয়া নদী, দুলিভাসানী নদী এবং চুলকাটি নদী৷ প্রতিটি বিসর্পপথই জোয়ারের ফলে একে অপরের সাথে অন্তর্যুক্ত হয়ে পড়ে নদীজালিকা গঠন করে৷ 

ঠাকুরণ নদীর দুইতীরে অবস্থিত বনাঞ্চল আইনের আওতায় সংরক্ষিত৷ এগুলি মূলত লবণাম্বুজ জাতীয়৷ নদীর পূর্বতীরের অংশ সুন্দরবনের ব্যাঘ্র অভয়ারণ্য অঞ্চলের কেন্দ্রীয় অঞ্চলের অন্তর্গত হওয়ায় এখানে পশু ও পক্ষীবিশারদ এবং পর্যটক ছাড়া সাধারণ মানুষের প্রবেশ নিষেধ৷

নদীর তীরে বেশির্ভাগ স্থানে পরিকল্পিতভাবে উঁচু নদীবাঁধ দেওয়া হলেও প্রায় সময়েই জলস্তর বৃদ্ধির কারণে নদীর দুকুল উপচে বন্যা পরিস্থিতির সৃষ্টি হয়৷

তথ্যসূত্র
---------

1. ↑  Environment, population, and human settlements of Sundarban Delta *By Anuradha Banerjee*। সংগ্রহের তারিখ ২০০৯-১১-১৪।
2. ↑  The Sundarbans of India: a development analysis By Asim Kumar Mandal। সংগ্রহের তারিখ ২০০৯-১১-১৪।
3. ↑  "Birds of India: West Bengal Coast, India"। ২০০৯-০২-০৯ তারিখে মূল থেকে আর্কাইভ করা। সংগ্রহের তারিখ ২০০৯-১১-১৪।
4. ↑  "Race against raging river"। The Telegraph, 26 May 2009। সংগ্রহের তারিখ ২০০৯-১১-১৪।
**ব্লো-ব্জাং-'জিগ্স-মেদ-নাম-ম্খা'** (ওয়াইলি: *blo bzang 'jigs med nam mkha*) (১৭৬৮-১৮২২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় জাম-ত্শা-গ্সের-খ্রি (ওয়াইলি: *zam tsha gser khri*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-'জিগ্স-মেদ-নাম-ম্খা' ১৭৬৮ খ্রিষ্টাব্দে তিব্বতের দক্ষিণ আমদো অঞ্চলের 'বা'-স্কার-ছেন-থাং (ওয়াইলি: *'ba' skar chen thang*) নামক স্থানে জন্মগ্রহণ করেন। তার পিতার নাম ছিল ঙ্গাগ-দ্বাং-ব্স্তান-'দ্জিন (ওয়াইলি: *ngag dbang bstan 'dzin*) এবং মাতার নাম ছিল মা-মা (ওয়াইলি: *ma ma*)। নয় বছর বয়সে দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা তাকে শিক্ষার্থীর শপথ প্রদান করেন। তিনি ১৭৮০ খ্রিষ্টাব্দে ব্লা-ব্রাং-ব্ক্রা-শিস-'খ্যিল বৌদ্ধবিহারে ভর্তি হয়ে ব্সোদ-নাম্স-গ্রাগ্স-পা (ওয়াইলি: *bsod nams grags pa*) নামক এই বিহারের সপ্তদশ প্রধানের নিকট শিক্ষালাভ করেন। এই সময় তিনি র্মোগ-রি (ওয়াইলি: *rmog ri*) নামক স্থানে দ্গা'-ল্দান-ব্যাম্স-'ফেল-গ্লিং (ওয়াইলি: *dgon dga' ldan byams 'phel gling*) বৌদ্ধবিহার প্রতিষ্ঠা করেন। ১৭৮৭ খ্রিষ্টাব্দে দ্কোন-ম্ছোগ-'জিগ্স-মেদ-দ্বাং-পো তাকে ভিক্ষুর শপথ প্রদান করেন। ১৭৯০ খ্রিষ্টাব্দে তিনি ত্শা-গান-বে-শিং (ওয়াইলি: *tsha gan be shing*) নামক স্থানে একটি বৌদ্ধবিহার স্থাপন করেন এবং আট বছর এই বিহারের প্রধানের দায়িত্ব পালন করেন। এছাড়া তিনি র্ঙ্গা-বা-স্গো-মাং (ওয়াইলি: *rnga ba sgo mang*) এবং দ্মু-দ্গে-ব্ক্রা-শিস-'খোর-লো (ওয়াইলি: *dmu dge bkra shis 'khor lo*) নামক দুইটি বিহারেরও প্রধান ছিলেন। ১৭৯৮ খ্রিষ্টাব্দে তিনি এই সমস্ত বিহারের প্রধানের পদ থেকে অবসর গ্রহণ করে চীন যাত্রা করেন। ১৮০৯ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে র্গ্যাল-বা-সেং-গে'ই-ঙ্গা-রো (ওয়াইলি: *rgyal ba seng ge'i nga ro*) মন্দির নির্মাণ করেন।

তথ্যসূত্র
---------

1. ↑  Chhosphel, Samten (জানুয়ারি ২০১১)। "The Second Zamtsa Sertri, Lobzang Jigme Namkha"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৪।

|
|  |
| পূর্বসূরীঙ্গাগ-দ্বাং-নাম-ম্খা'-ব্জাং-পো | **ব্লো-ব্জাং-'জিগ্স-মেদ-নাম-ম্খা' দ্বিতীয় জাম-ত্শা-গ্সের-খ্রি** | উত্তরসূরীব্লো-ব্জাং-'ফ্রিন-লাস-র্গ্যা-ম্ত্শো |
|

| * দে
* স
জাম-ত্শা-গ্সের-খ্রি |
| --- |
| 
* ১) ঙ্গাগ-দ্বাং-নাম-ম্খা'-ব্জাং-পো
* ২) ব্লো-ব্জাং-'জিগ্স-মেদ-নাম-ম্খা'
* ৩) ব্লো-ব্জাং-'ফ্রিন-লাস-র্গ্যা-ম্ত্শো
* ৪) 'জিগ্স-মেদ-ব্সাম-গ্রুব-র্গ্যা-ম্ত্শো
* ৫) স্কাল-ব্জাং-'জিগ্স-মেদ-নাম-ম্খা'-ব্জাং-পো
* ৬) স্কাল-ব্জাং-লুং-রিগ্স-র্গ্যা-ম্ত্শো
* ৭) ব্লো-ব্জাং-নাম-ম্খা'-র্গ্যাল-ম্ত্শান

 |
**মধুমাধবী** হল আরোহী কাষ্ঠল লতা (গুল্ম) জাতীয় একধরনের ফুলেল উদ্ভিদ। এর বৈজ্ঞানিক নাম stixis suaveolens। পরিবার Capparidaceae। ভারতের আসাম অঞ্চলে এটি মধুমালতী নামে পরিচিত।

নামকরণ
------

বাংলাদেশে মধুমালতী নামে কাষ্ঠল লতা থাকায় অধ্যাপক দ্বিজেন শর্মার সম্মতিক্রমে উদ্ভিদটির নামকরণ করা হয়েছে মধুমাধবী।

আবাসভূমি
--------

মধুমাধবী ঘন জঙ্গল, খোলা বন, পাহাড়ের পাদদেশে জন্মে। অতীতে বাংলাদেশে মধুমাধবী সহজলভ্য হলেও বর্তমানে এটি বিপন্ন উদ্ভিদ হিসেবে বিবেচিত। এই ফুলেল উদ্ভিদটি বর্তমানে শুধুমাত্র মৌলভীবাজার, পার্বত্য চট্টগ্রামের বনে টিকে আছে। বাংলাদেশ ছাড়াও এটি ভারতের সিকিম, আসাম, অরুণাচল, ত্রিপুরা ও মেঘালয়ে জন্মে থাকে। দেশটিতে প্রায় ১৫০০ মিটার উচ্চতায় এদের দেখা মেলে। এছাড়াও নেপাল, ভুটান, চীন, লাওস, থাইল্যান্ড, ভিয়েতনাম ও মিয়ানমারের বনে এদের দেখতে পাওয়া যায়।

বর্ণনা
------

গুল্ম বা কাষ্ঠল লতা জাতীয় এই গাছটি প্রায় ১৫ মিটার লম্বা হয়। ফুল ফোটার মৌসুম মার্চ থেকে মে পর্যন্ত এবং আগস্ট-অক্টোবরেও গাছে ফুল থাকে। ফুল ছোট আকৃতির হয়, এতে ৫-৬টি পাপড়ি থাকে। ফুল হালকা হলুদ বর্ণের ও সুগন্ধি। ফল পাকলে কমলা রং ধারণ করে। ভারতের আদিবাসীরা এটির ফল খায়।

বংশবিস্তার
----------

বীজ থেকে নতুন চারা গজানোর মাধ্যমে বংশবিস্তার ঘটে। এটি বর্তমানে বিপন্ন উদ্ভিদ। তাই বনের পরিবেশে টিকিয়ে রাখার পাশাপাশি এক্স-সিটু কনজারভেশন প্রক্রিয়ার মাধ্যমে একে টিকিয়ে রাখা যেতে পারে। এছাড়া বাড়ির বাগানে, উদ্ভিদ উদ্যানে রোপণ করার মাধ্যমে গাছটি ক্রমবর্ধমান বিলুপ্তির হাত থেকে রক্ষা পেতে পারে।

তথ্যসূত্র
---------

1. 1 2 3 4 5  হারিয়ে গেল সুগন্ধি মধুমাধবী! - *দৈনিক প্রথম আলো (০৭ জুন ২০১৭ তারিখে প্রকাশিত প্রতিবেদন)*
গুস্তাভ ডোরের দ্বারা অঙ্কিত "দ্য ভিশন অফ দ্য ভ্যালি অফ দ্য ড্রাই বোনস"
**শুকনো হাড়ের উপত্যকার দর্শন** (অথবা **শুকনো হাড়ের উপত্যকা** কিংবা **শুকনো হাড় দর্শন**) হল যিহিষ্কেলের পুস্তকের অধ্যায় ৩৭-এ বর্ণিত একটি ভবিষ্যতবাণী। এই অধ্যায়ে নবী যিহিষ্কেলকে বিশদে একটি স্বপ্নময় বাস্তব-দৃশ্যমান দৈব্য দর্শন করানো হয়।

দৈব্য দর্শনে, মানুষের শুকনো হাড়ে ভর্তি একটি উপত্যকায় নবী নিজেকে দাঁড়িয়ে থাকতে দেখেন। তার সামনে হাড়গুলো একত্র হয়ে মানুষের কঙ্কালে রূপ নিলো; তারপর হাড়গুলোতে মাংস ও চামড়া গজাতে শুরু করলো। এরপর ঈশ্বর নবীকে জানায় যে হাড়গুলো হল নির্বাসনে যাওয়া ইসরায়েলের মানুষ এবং তিনি নবীকে ওই লোকদের পুনরুজ্জীবিত করা এবং তাদের ইসরায়েল ভূমিতে আনার উদ্দেশ্যে আরেকটি দৈব্যবাণী প্রচারের দায়িত্ব প্রদান করেন।

সাহিত্যে উল্লেখ
---------------

উপন্যাসিক অ্যান্টনি পাওয়েল তার সপ্তম উপন্যাসের *অ্যা ড্যান্স টু দ্য মিউজিক অব টাইম* অনুক্রমে যিহিষ্কেল ৩৭ অংশ থাকার জন্য এর নাম রাখেন *দ্য ভ্যালি অব দ্যা বোন্স*। উপন্যাসটি দ্বিতীয় বিশ্বযুদ্ধের প্রথমদিকের দিনগুলো নিয়ে। যিহিষ্কেল ৩৭ এর সম্পূর্ণ উপজীব্য অংশ শুরু হয় প্রথম অধ্যায়ের শেষে ইংল্যান্ডের গির্জার যাজক যখন বহুবর্ণের একটি দল, বিশেষত খনিতে কাজ করা ওয়েলশ কর্মী ও ব্যাংক কর্মকর্তার পাশাপাশি ইংল্যান্ডের কিছু উচ্চবিত্তের লোকদের নিয়ে যারা একটি কোম্পানি প্রতিষ্ঠা করতে চায়, তাদের সাথে কথা বলতে থাকে। যাজক পরামর্শ দেয় যে শুধু তারাই নয়, সব ব্রিটিশ সেনা যেহেতু যুদ্ধের জন্য প্রস্তুতি নিচ্ছে, সেহেতু এই কথাটি মাথায় রেখে ভাবা উচিত কীভাবে সবাই একসাথে কাজ করবে। যিহিষ্কেলের লেখার ব্যতিক্রমী হয়ে এই উপন্যাসে উল্লেখ করা হয়,

> ঈশ্বরের হাত ও আত্মা অনুপস্থিত; বরং, মানুষেরা – যারা কখনোই শক্তিশালী নয়, প্রায়ই অকার্যকরী, কদাচিৎ নিরাপদ, সবসময় বিরক্ত....পাওয়েলের বর্ণনা একটি পদাতিক কোম্পানি আংশিক ভেঙ্গে পড়াকে তুলে ধরে: কিছু পুরুষের ব্যক্তিগত হাড় জেগে উঠা, অন্যদের হাড়ের ছাঁচ ভেঙ্গে যাওয়া, ও এরপরেও অনেকের ব্যর্থতা (এবং এমনকি মৃত্যু)।
> 
> 
> 

কবি গ্লাওকো অর্টোলানো যিহিষ্কেলের ৩৭ তম অধ্যায় অবলম্বনে *ভ্যালি অব দ্যা ড্রাই বোন্স* নামক একটি কবিতা লিখেন। 

ইসরাইল ব্যাবিলনকে বিদায় জানিয়েছিল  

শুকনো হাড়ের উপত্যকায়  

তাই আমাদের উচিত  

পাপ এবং প্রলোভন কাটিয়ে উঠা  

বিশ্বের  

  

এইভাবে, যখন আমাদের কবর থেকে ফিরে আসার সময় আসে,  

আমাদের হাড়গুলি আমাদের দেহের সাথে পুনরায় সংযোগ করতে দেওয়া হোক  

যাতে আমাদের শেষ বিদ্রোহের সাথে লড়াই করার অনুমতি দেওয়া হয়  

প্রথম পুনরুত্থানের ফল হিসাবে

জনপ্রিয় সংস্কৃতিতে
-------------------

জেমস ওয়েলডন জনসনের জনপ্রিয় আধ্যাত্মিক "ডেম বোন্স, যা "ড্রাই বোন্স" নামেও পরিচিত, এটি ছিল যিহিষ্কেলের শুকনো হাড়ের উপত্যকার দৈব্য বাণী থেকে অনুপ্রাণিত।  

ব্লিজার্ডের ভিডিও গেম ওয়ার্ল্ড অব ওয়্যারক্রাফটে হেলফায়ার পেনিনসুলা নামক বার্নিন ক্রিসেডে ভ্যালি অব দ্যা বোন্স নামক একটি এলাকা রয়েছে। এটি গেমের একটি লক্ষ্যে স্মুথ এজ বাটারের সাথে সম্পর্কিত।
২০২০ সালের এলিভেশন ওরশিপের ধর্মীয় গান র‍্যাটোল শুকনো হাড় অবলম্বনে লেখা।

তথ্যসূত্র
---------

1. ↑  Book of Ezekiel, 37:1-14
2. ↑  Morris, Robert (১৯৬৮)। *The Novels of Anthony Powell*। University of Pittsburgh Press। পৃষ্ঠা 218–230। সংগ্রহের তারিখ জুন ১৪, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  স্মুথ এজ বাটার

উইকিমিডিয়া কমন্সে **শুকনো হাড়ের উপত্যকার দর্শন** সংক্রান্ত মিডিয়া রয়েছে।
এটি গ্রেগরীয় বর্ষপঞ্জী অনুযায়ী ১৪২০-এর দশক। এটি শুরু হয়েছে ১লা জানুয়ারি, ১৪২০ থেকে এবং শেষ হয়েছে ৩১ ডিসেম্বর, ১৪২৯ তারিখে।

ঘটনা
----

### ১৪২০

এই অনুচ্ছেদটি ১৪২০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২১

এই অনুচ্ছেদটি ১৪২১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২২

এই অনুচ্ছেদটি ১৪২২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২৩

এই অনুচ্ছেদটি ১৪২৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২৪

এই অনুচ্ছেদটি ১৪২৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২৫

এই অনুচ্ছেদটি ১৪২৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২৬

এই অনুচ্ছেদটি ১৪২৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২৭

এই অনুচ্ছেদটি ১৪২৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২৮

এই অনুচ্ছেদটি ১৪২৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪২৯

এই অনুচ্ছেদটি ১৪২৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
অভিন্ন সুপারস্লিম বাটপ্লাগ
**পায়ু কম্পক দণ্ড** বা **পায়ু ভাইব্রেটর** হল একটি কম্পক দণ্ড যা পুরুষ এবং মহিলা উভয়ের পায়ুপথে যৌন উদ্দীপনার জন্য নকশা করা হয়েছে। সমস্ত পায়ু কম্পক দণ্ডের একটি সাধারণ বৈশিষ্ট্য রয়েছে: তারা আনন্দদায়ক সংবেদনগুলির জন্য মলদ্বারে একটি স্পন্দিত প্রভাব তৈরি করে।

মলদ্বারের কম্পক দণ্ড অন্যান্য ধরনের কম্পক দণ্ডের থেকে আলাদা যে এগুলো মলদ্বারে সম্ভাব্য ক্ষতি রোধ করার জন্য একটি প্রসারিত ভিত্তি থাকে। একটি পায়ু কম্পক দণ্ডের গড় আকার যোনি অনুপ্রবেশের কম্পক দণ্ডের চেয়ে ছোট এবং লম্বায় ৪-৬ ইঞ্চির মধ্যে পরিবর্তিত হতে পারে এবং প্রায় ১ ইঞ্চি প্রশস্ত হয়। বাহ্যিক এবং অভ্যন্তরীণ উদ্দীপনার জন্য নকশা করা অন্যান্য কম্পক দণ্ডগুলির পাশাপাশি, পায়ু কম্পক দণ্ডগুলি সাধারণত ব্যাটারি চালিত হয়: ব্যাটারিগুলি ইউনিটের ভিতরে থাকতে পারে বা একটি পাওয়ার প্যাকের সাথে তারের দ্বারা সংযুক্ত থাকতে পারে।

পায়ু কৃত্রিম শিশ্নের বিপরীতে, যেমন বাট প্লাগ, অ্যানাল প্রোব এবং অ্যানাল বিডস, স্পন্দিত অ্যানাল খেলনাগুলি বিভিন্ন উদ্দীপক প্রভাব তৈরি করতে পারে: ঘূর্ণায়মান, কম্পন বা স্পন্দনশীল, এবং বিভিন্ন সংবেদনগুলির সাথে ভাইব্রেটরকে নিয়ন্ত্রণ ও সামঞ্জস্য করতে বিভিন্ন গতি বা কম্পনের মাত্রা থাকতে পারে।

আরো দেখুন
---------

* ক্লিটোরাল পাম্প
* ক্লিটোরাল কম্পক দণ্ড
* দ্বৈত অনুপ্রবেশ কৃত্রিম শিশ্ন
* জি স্পট কম্পক দণ্ড
* লাভ এগ
* খরগোশ ভাইব্রেটর
* স্ট্র্যাপ-অন ডিল্ডো
**সাধন দত্ত** (ইংরেজি: Sadhan Dutt) ছিলেন বিশিষ্ট বাঙালি শিল্পোদ্যোগী ও ডেভেলপমেন্ট কনসালটেন্ট শিল্পগোষ্ঠীর প্রতিষ্ঠাতা চেয়ারম্যান। তিনি ভারতের ইঞ্জিনিয়ারিং ও প্রযুক্তি ক্ষেত্রের বিকাশে অগ্রণী ভূমিকা পালন করেন এবং ভারতের ইঞ্জিনিয়ারিং শিল্পের অগ্রগতির নিদর্শন বিশ্বের বিভিন্ন প্রান্তে কুলজিয়ান গোষ্ঠীর মাধ্যমে প্রতিষ্ঠা করেন।

জীবন ও ক্যারিয়ার
-----------------

সাধন দত্তের জন্ম ১৯২১ খ্রিস্টাব্দের ২৯ শে মে। গুয়াহাটিতে স্কুল শিক্ষা শেষ করে বেনারস হিন্দু বিশ্ববিদ্যালয় থেকে ইঞ্জিনিয়ারিং-এ স্নাতক হন। ১৯৫০ খ্রিস্টাব্দে তিনি ফিলাডেলফিয়ার কুলজিয়ান কর্পোরেশনের ম্যানেজার পদে যোগ দেন। গত বিংশ শতকের সাতের দশকে তিনি ওই সংস্থার মালিকানা ও পরিচালনার দায়িত্ব নেন। পরে তিনি ভারতে প্রথম বেসরকারী ক্ষেত্রে পরামর্শদাতা সংস্থা তথা কনসালটেন্সি ফার্ম কুলজিয়ান কর্পোরেশনের (ইন্ডিয়া) গঠন করেন। ১৯৭৯ খ্রিস্টাব্দে এটি "ডেভেলপমেন্ট কনসালটেন্ট" হিসাবে আত্মপ্রকাশ করে।

বর্তমানে ডেভেলপমেন্ট কনসালটেন্ট-কুলজিয়ান গোষ্ঠী চোদ্দটি অধীনস্থ সংস্থার মাধ্যমে তথ্য প্রযুক্তি, তথ্যপ্রযুক্তি সংক্রান্ত বিভিন্ন ক্ষেত্রে, আবাসন ক্ষেত্রের উন্নয়নে, বিদ্যুৎ কেন্দ্র সমূহের ছাই নিষ্পত্তির পদ্ধতিতে, ওষুধ শিল্পে ও স্বাস্থ্য পরিচর্যায় নিয়োজিত আছে।
বিহারের বর্তমানের ঝাড়খণ্ডের বোকারোতে দামোদর ভ্যালি করপোরেশনের বিদ্যুৎ প্রকল্পের ইঞ্জিনিয়ারিং পরিকল্পনার রূপায়ণ তিনি করেন। তিনি পশ্চিমবঙ্গের ব্যান্ডেল তাপবিদ্যুৎ কেন্দ্রের প্রকল্পেরও অন্যতম রূপকার। গোটা দেশের তাপবিদ্যুৎ ও পরমাণু বিদ্যুৎ কেন্দ্রের নির্মাণে অগ্রগণ্য ভূমিকা ছিল। কলকাতার জন্য প্রথম মেট্রো রেলের একটি পরিকল্পনা তৈরি করে কেন্দ্রীয় সরকারের কাছে জমা দিয়েছিলেন।

সম্মান এবং পুরস্কার
-------------------

সাধন দত্ত কর্মজীবনে বহু পুরস্কারে সম্মানিত হয়েছিলেন। তিনি এশিয়াটিক সোসাইটির স্বর্ণপদক এবং নিউইয়র্ক চেম্বার অফ কমার্স থেকে 'ম্যান অফ দ্য ইয়ার' পুরস্কার পেয়েছিলেন।

তথ্যসূত্র
---------

1. 1 2  "Sadhan Dutt of DC-Kuljian dead"। The Hindu Business Line, 3 January 2008। সংগ্রহের তারিখ ২০০৮-০১-০৩।
2. ↑
3. ↑  "DCL Chairman passes away"। The Telegraph, 3 January 2008। সংগ্রহের তারিখ ২০০৮-০১-০৩।
4. 1 2  "Samsad Bangali Charitabhidhan Vol.II in Bengali edited by Anjali Bose, published by Sahitya Samsad, Kolkata, India,January, 2019 edition Page 426আইএসবিএন ৯৭৮-৮১-৭৯৫৫-২৯২-৬
**বেকার স্ট্রিট** হলো লন্ডনের ওয়েষ্টমিনিস্টার শহরের মেরিলেবোনে অবস্থিত একটি রাস্তা। রাস্তাটি স্থপতি উইলিয়াম বেকারের নামে নামকরণ করা হয়, যিনি ১৮ শতকে রাস্থাটি নির্মাণ করেন। 
রাস্থাটি বিখ্যাত ডিটেকটিভ চরিত্র শার্লক হোমসের জন্য সব থেকে বেশি পরিচিত। কারণ শার্লক হোমস *221B Baker Street* এই ঠিকানায় বসবাস করতেন। এই এলাকাটি একটি আভিজাত্য এলাকা এবং এটি লন্ডনের একটি ব্যাস্ততম রাস্তা। 

*221B Baker Street*, শার্লক হোমসের বাড়ি
১৯৭১ সালে বেকার স্ট্রিটের লিয়র্ডস ব্যাংকে একটি দুধর্ষ ডাকাতির ঘটনা ঘটে।

উল্ল্যেখযোগ্য স্থাপনা
---------------------

৫৫ বেকার স্ট্রিট
১৮৩৫ সালে, প্রথম মোমের জাদুঘর বিখ্যাত মাদাম তুসো এই বেকার স্ট্রিটে স্থাপন করা হয়। 

১৯৩৫ সালে, বিখ্যাত ভাস্কর জেমস ফিল্যান্স ৮২ নং বেকার স্ট্রিটে বসবাস করতে আসেন।

বেকার স্ট্রিট রেল স্টেশন
বিখ্যাত ব্যান্ড "দ্য বিটল্‌স" এর "এপল বুটিক" নামক একটি কাপড়ের দোকান ৯৪ বেকার স্ট্রিটে স্থাপন করা হয়। যা ১৯৬৭ থেকে ১৯৬৮ পর্যন্ত স্থায়ী ছিল।

গনমাধ্যমে
---------

বিখ্যাত উপন্যাস চরিত্র যেমন শার্লক হোমস, শার্লক হোনড, ডেনজার মাউস, জেমস ব্লাক সহ আরো অনেক সুপরিচিত উপন্যাসের পটভূমি ছিল বেকার স্ট্রিট।

"বেকার স্ট্রিট" গ্যারি রাফেরটির গাওয়া একটি বিখ্যাত গান, যা ১৯৭৮ সালে প্রকাশিত হয়।

২০০৮ সালে, *"দ্যা ব্যাং জব"* নামক একটি চলচ্চিত্র মুক্তি পায় যেটি ছিল, ১৯৭১ সালে বেকার স্ট্রিটের লিয়র্ডস ব্যাংকে সংগঠিত একটি দুধর্ষ ব্যাংক ডাকাতির চলচ্চিত্রায়ন।

তথ্যসূত্র
---------
"স্টার লাইট, স্টার ব্রাইট" একটি ইংরেজি ভাষার নার্সারি ছড়া। এর রাউড ফোক গানের সূচক নম্বর ১৬৩৩৯।

গানের কথা
---------

গানের কথাগুলি সাধারণত নিম্নলিখিত বাক্যগুলোর সাথে মিলে যায়:

স্টার লাইট, স্টার ব্রাইট
ফার্স্ট স্টার আই সি টুনাইট
আই উইশ আই মে, আই উইশ আই মাইট
হ্যাভ দ্যা উইশ আই উইশ টুনাইট।

উৎপত্তি
-------

পতনশীল তারকা দেখার সময় ইচ্ছে পূরণ হবার কুসংস্কার প্রাচীন পৃথিবীতে খুঁজে পাওয়া যায়। প্রথম দেখা নক্ষত্রের ইচ্ছা এই ছড়ার পূর্ববর্তী হতে পারে, যেটি প্রথম ঊনবিংশ শতাব্দীর শেষের দিকে আমেরিকায় রেকর্ড করা শুরু হয়েছিল। গান এবং ঐতিহ্য বিংশ শতাব্দীর গোড়ার দিকে ব্রিটেনে পৌঁছেছে বলে মনে হয় এবং তারপর থেকে বিশ্বব্যাপী ছড়িয়ে পড়ে।

জনপ্রিয় সংস্কৃতিতে
-------------------

### চলচ্চিত্রে

জিপটো চরিত্রটি ১৯৪০ সালের ডিজনি অ্যানিমেটেড ফিল্ম পিনোকিওতে পুরো কবিতাটি আবৃত্তি করে, পুতুল চরিত্রটিকে একটি সত্যিকারের ছেলে হয়ে উঠতে চাওয়ার আকুতি নিয়ে।

ছড়াটি ১৯২৮ সালের দ্য প্যাটসি চলচ্চিত্রে পূর্ণরূপে প্রদর্শিত হয় যখন মেরিয়ন ডেভিস দ্বারা অভিনীত প্যাট্রিসিয়া হ্যারিংটন চরিত্রটি "সুন্দর এবং প্রলোভনসঙ্কুল" হতে চায়।

অ্যাবট এবং কস্টেলোর "ইন দ্য নেভি" তে এ ছড়াটি একটি গানে পরিণত হয়েছিল। রাস রেমন্ড চরিত্রটি সিনেমার শুরুতে এটি গেয়েছিল।

"দ্য বিশপস ওয়াইফ" এ (চলচ্চিত্র, ১৯৪৭, ক্যারি গ্রান্ট, লরেটা ইয়ং, ডেভিড নিভেন এবং মন্টি উললির সাথে) দ্য অ্যাঞ্জেল প্রথম লাইনটি উদ্ধৃত করে এবং বিশপের স্ত্রীকে বলে যে তার একটি ইচ্ছা পোষণ করা উচিত।

রিচার্ড স্কারির সর্বকালের সেরা গান-অ্যালং মাদার গুজ ভিডিওতে মাদার ক্যাট হাকল ক্যাটকে "স্টার লাইট, স্টার ব্রাইট" গানটি গেয়ে শোনায়, তারপর হাকল ক্যাট লুলাবির শেষ দুটি লাইন বলে৷

ছড়াটি ১৯৬৬ সালের স্টার ট্রেক (মূল সিরিজ) পর্বের দ্য কনসায়েন্স অফ দ্য কিং-এ একটি কবিতা "অলমোস্ট অয়াজ ওল্ড অ্যাজ দ্যা স্টারস দেমসেল্ভস" হিসাবে আবির্ভূত হয়েছে। 

চাকি চেসেস অওট অফ দা ওয়াল্ড শো টেপ ২০১৪-এ হেলেন হেনি চরিত্রটি তার একটি লাইনে সম্পূর্ণ কবিতাটি আবৃত্তি করে।

"স্টার লাইট, স্টার ব্রাইট" সিজনের পঞ্চম পর্বে নেটফ্লিক্স-এর চিলিং অ্যাডভেঞ্চারস অফ সাব্রিনা পার্ট ফোর-এও পাওয়া যায়। সাব্রিনা মর্নিংস্টারের নিরাপত্তার জন্য সাবরিনা স্পেলম্যান আবৃত্তি করেছেন।

সম্পূর্ণ কবিতাটি ১৯৯৫ সালের অ্যানিমেটেড ফিল্ম "দ্য পেবল অ্যান্ড দ্য পেঙ্গুইন"-এ উদ্ধৃত করা হয়েছে।

### উপন্যাসে

নরমা চরিত্রটি স্টেইনবেকের ১৯৪৭ সালের উপন্যাস "দ্য ওয়েওয়ার্ড বাস"-এ এই কবিতাটি আবৃত্তি করে।

### সঙ্গীতে

"স্টার লাইট, স্টার ব্রাইট" পাওয়া যায় ম্যাডোনার ১৯৮৪ সালের একক লাকি স্টার, সেইসাথে স্টার বাই আর্থ, উইন্ড অ্যান্ড ফায়ার এবং জনি মিচেলের দিস ফ্লাইট টুনাইট-এ।

মেটালিকার গান "কিং নাথিং"-এ "ইশ আমি, ইচ্ছুক আমি হতে পারে, এই ইচ্ছা আমি আজ রাতে চাই" এই লাইনগুলিও পাওয়া যায়।

স্টার লাইট, স্টার ব্রাইট" স্টারসেটের ২০১৯ একক ম্যানিফেস্টে পাওয়া যায় যা ডিভিশন অ্যালবামে প্রদর্শিত হয়।

গানের কথাগুলি পিটার, পল এবং মেরির ১৯৬২ সালের প্রথম অ্যালবামের "ইটস রেইনিং" গানটির একটি অংশ তৈরি করে।

সম্পূর্ণ কবিতাটি আহমেত জাপ্পা এবং শানা মুলডুন জাপ্পার চরিত্রের উপর ভিত্তি করে ডিজনির স্টার ডার্লিংস থেকে "উইশ নাউ" এর গানে উদ্ধৃত করা হয়েছে।

### অন্যান্য

"স্টার লাইট, স্টার ব্রাইট" প্রতীকটি ডেসটিনি 2-এও রয়েছে এবং এটি বাঙ্গি স্টোর থেকে একটি আইটেম কিনে লাভ করা যেতে পারে।
**সকভারবাই** ছিলেন মারাঠা সাম্রাজ্যের প্রতিষ্ঠাতা ছত্রপতি শিবাজী মহারাজের বিবাহিত স্ত্রী। তিনি ছিলেন অভিজাত গায়কোয়াড় বংশের কন্যা। তার পিতা নন্দজি রাও গায়কোয়াড় ছিলেন ততকালীন মারাঠা সাম্রাজ্যের এক অভিজাত ও বিশিষ্ট ব্যাক্তি।

১৬৫৬ সালের ৯ জানুয়ারি ছত্রপতি শিবাজী মহারাজ এবং সকভারবাই রানীসাহেব বিবাহবন্ধনে আবদ্ধ হন। শিবাজী মহারাজের মাতা জীজাউ সাহেব খুবই ধুমধাম করে রাজগড়ের কেল্লায় তাদের বিবাহ উতসব পালন করেছিলেন। জিজামাতা স্বরাজ্যের জন্য সমর্থন পেতে আট শৌর্যশালী পরিবারের সাথে শিবরায়ের বিবাহ সম্বন্ধ করেছিলেন এবং সকভারবাই ছিলেন তাদের মধ্যে একজন। ছত্রপতি শিবরায়ের দেহরক্ষী কৃষ্ণজি গায়কওয়াড় ছিলেন সকভারবাই রানী সাহেবের ভাই।

সকভারবাই রানী সাহেবে পরবর্তীকালে কমলাবাই নামক একটি কন্যা সন্তানের জন্ম দেন। কমলাবাইয়ের বিবাহ হয় অভিজাত পরিবারে। নেতাজি পালকারের ছেলে জানোজি পালকর ছিলেন তার স্বামী।

১৬৮০ সালে তার স্বামীর মৃত্যুর পর, তিনি তার স্বামীর তৃতীয় স্ত্রী পুতলাবাইয়ের মতোই সতী হতে চেয়েছিলেন। কিন্তু তার একটি মেয়ে ছিল বলে তাকে তা করতে দেওয়া হয়নি।

মৃত্যু
------

পরবর্তীকালে ছত্রপতি সম্ভাজি মহারাজের আত্মত্যাগের পর, ১৬ মার্চ ১৬৮৯ সালে জুলফিকার খান রায়গড় কেল্লা অবরোধ করেন। কিন্তু রায়গড়ের পরিধি এত বড় ছিল যে ৪০ হাজার সৈন্য নিয়েও তারা কেল্লা বিজয় করতে পারেননি। কিন্তু একসময় রায়গড়ের পতন হয় এবং মহারানী জেশুবাই মুঘলদের সাথে সন্ধি করেন।
সেই চুক্তি অনুসারে, জেশুবাই রানী সাহেবের সাথে রায়গড়ের সমস্ত লোক মুঘলদের রাজকীয় বন্দীতে পরিণত হয়। সে সময় সকভারবাই রানী সাহেবও জেশুবাই রানী সাহেব ও ছোট শাহুর সাথে রাজকীয় বন্দী হিসেবে আওরঙ্গজেবের শিবিরে গমন করেন। বন্দী অবস্থায় তিনি মৃত্যুবরণ করেন। দুর্ভাগ্যবশত সকভারবাই রানী সাহেবেকে কোথায় সমাধিস্থ করা হয়েছে ইতিহাসে তার উল্লেখ নেই।

তথ্যসূত্র
---------

1. 1 2 3 4 5 6 7  "छत्रपती शिवरायांच्या पत्नी सकवारबाई राणीसाहे"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জাঘলুল এল-নাগার** (আরবি: زغلول النجار‎‎) তার পুরো নাম জাঘলুল রাঘেব মোহাম্মদ আল নাগার।  তিনি একজন মিশরীয় ভূতত্ত্ববিদ, মুসলিম পণ্ডিত এবং লেখক। এল-নাগারের বইয়ের মূল বিষয়বস্তু ছিল কুরআনে বিজ্ঞান। তিনি নিজের শিক্ষাজীবন শেষ করে মিশরের কায়রোতে ইসলাম বিষয়ক সুপ্রীম কাউন্সিল বৈজ্ঞানিক ধারণা কমিটির কুরআন বিষয়ক চেয়ারম্যান হন।

ব্যক্তিগত জীবন
--------------

তিনি কায়রো বিশ্ববিদ্যালয় থেকে স্নাতক ডিগ্রি লাভ করেন। ১৯৬৩ সালে যুক্তরাজ্যের ওয়েলস বিশ্ববিদ্যালয় থেকে ভূতত্ত্বে তার পিএইচডি ডিগ্রি অর্জন করেন। এল-নাগার ইসলামি একাডেমি অফ সায়েন্সেস (১৯৮৮), মিশরের জিওলজিক্যাল সোসাইটি এবং আমেরিকান অ্যাসোসিয়েশন অফ পেট্রোলিয়াম জিওলজিস্ট, টালসা, ওকলাহোমার একজন নির্বাচিত ফেলো। ছাত্রজীবনে রাজনৈতিক সক্রিয়তা ও বিশ্বাসের কারণে তিনি কারাবরণ করেন। তিনি মিশরের ধর্মনিরপেক্ষ রাজনীতি প্রতিষ্ঠার ক্ষেত্রে গুরুতর হুমকি হিসেবে বিবেচিত হন। ১৯৬০-এর দশকের শুরুর দিকে তিনি মিশর থেকে নির্বাসিত হন এবং ১৯৭০ সালে দেশে ফিরে যেতে সক্ষম হন।

পেশা
----

এল-নাগার ২০০৩ সালে *কুরআনে পাহাড়ের ভূতাত্ত্বিক ধারণা* নামে একটি বই লেখেন। এটি নিউ ভিশন প্রকাশনী দ্বারা প্রকাশিত হয়। সে সময় এল-নাগার সৌদি আরবের ধাহরানের কিং ফাহাদ পেট্রোলিয়াম এবং খনিজ বিশ্ববিদ্যালয়ের ভূতত্ত্বের চেয়ারম্যান ছিলেন। এই বইটি মোটামুটি ভাল বিক্রি হয়। তখন এল-নাগার শিক্ষাদান ছেড়ে দিয়ে কুরআনের বৈজ্ঞানিক ধারণা কমিটির চেয়ারম্যান হন। 

এল-নাগার ১৫০ টিরও বেশি বৈজ্ঞানিক অধ্যয়ন এবং নিবন্ধ প্রকাশ করেছে, যার কোনোটিই পিয়ার রিভিউ করা হয়নি। এই বইগুলোর মধ্যে বেশিরভাগই কুরআনে বৈজ্ঞানিক অলৌকিক ঘটনার ওপর লিখিত।

বিতর্কিত দাবি এবং ধর্ম
----------------------

নাগগার বলেছিলেন যে আমেরিকার শক্তি শেষ পর্যন্ত শেষ হয়ে যাবে। 

জাঘলুল এল-নাগার উটের মূত্রকে ক্যান্সারের প্রতিষেধক হিসেবে দাবি করেছিলেন।  

তিনি ৯/১১ হামলার ষড়যন্ত্রে জড়িত ছিলেন এবং এ বিষয়ে কাতারের ইমাম মুহাম্মদ ইবনে আবদুল-ওয়াহাব মসজিদে দুবার বক্তৃতা করেন। 

### চাঁদের বিভাজন

নাগগার ২০০৪ সালে দাবি করেছিল যে ১৯৭৮ সালে নাসা একটি টেলিভিশন প্রোগ্রামে চাঁদের বিভক্তির বিষয়টি নিশ্চিত করে।

তথ্যসূত্র
---------

1. ↑  (আরবি ভাষায়) Biography of Zaghloul El Naggar in ZAYTODAY.com ওয়েব্যাক মেশিনে আর্কাইভকৃত ২৩ আগস্ট ২০২১ তারিখে
2. ↑  "Zaghloul El-naggar - زغلول النجار - Dourous on Assabile"। *www.assabile.com*। সংগ্রহের তারিখ ২০২৩-০২-০৮।
3. 1 2  Ahmad Dallal, *Science and the Qur'an*, Encyclopedia of the Qur'an
4. ↑  The Geological Concept of Mountains in the Qur'an In NEWVISION Website[*স্থায়ীভাবে অকার্যকর সংযোগ*]
5. ↑  "Egyptian Cleric Zaghloul Al-Naggar: Israel Must Be Destroyed. America Will Be Dissipated to Nothing"। *MEMRI*। এপ্রিল ১, ২০০৬।
6. ↑  Fayed, Shaimaa (২০১২-১০-১০)। "Egypt's radical preachers enjoying freedom of airwaves"। *Reuters*। সংগ্রহের তারিখ ২০১৬-০১-০৮।
7. ↑  "Egypt media becomes free platform for radical clerics"। *ARAB TIMES*। ২০১৩-০৮-২১। আগস্ট ২১, ২০১৩ তারিখে মূল থেকে আর্কাইভ করা। সংগ্রহের তারিখ ২০১৬-০১-০৮।
8. ↑  Gilligan, Andrew (২৭ সেপ্টে ২০১৪)। "The 'Club Med for terrorists'"। *The Telegraph*।
9. ↑  Book: Treasures in the Sunnah - A Scientific Approach, Zaghloul El Naggar, pub. Al-Falah Foundation for Translation, Publication, and Distribution, 2004, আইএসবিএন ৯৭৮-৯৭৭-৩৬৩-০৪৪-৭ ওসিএলসি ৭৯৫৩২৫০৭৬, p41-43, on Google books and cited on the author's Web site  ওয়েব্যাক মেশিনে আর্কাইভকৃত ২০১৪-০৫-১৯ তারিখে
এয়ার মার্শাল **শাহ মোহাম্মদ জিয়াউর রহমান** বাংলাদেশ বিমান বাহিনীর একজন অবসরপ্রাপ্ত কর্মকর্তা। তিনি ২০০৭ থেকে ২০১২ পর্যন্ত বিমান বাহিনীর প্রধান ছিলেন। তিনি ১৯৭৬ সালের ২৯ ডিসেম্বর বাংলাদেশ বিমান বাহিনীতে জিডি(পি) শাখায় পাইলট অফিসার হিসেবে কমিশন লাভ করেন। তিনি বাংলাদেশ বিমান বাহিনীতে কমিশনপ্রাপ্তদের মধ্যে প্রথম বিমান বাহিনী প্রধান । তার পূর্বসূরী ফখরুল আজম পাকিস্তান বিমান বাহিনীতে কমিশনপ্রাপ্তদের মধ্যে সর্বশেষ বিমান বাহিনী প্রধান।

প্রাথমিক জীবন
-------------

১৯৫৫ সালে গোপালগঞ্জে জন্ম গ্রহণ করেন জিয়া । ১৯৭৫ সালের ১০ মার্চ 'ফ্লাইট ক্যাডেট' হিসেবে বাংলাদেশ বিমান বাহিনীতে যোগদান করেন এবং '৭৬ এর ২৯ ডিসেম্বর জিডি(পি) (উড্ডয়ন) শাখায় পাইলট অফিসার পদ পান ।

বিমান বাহিনীতে জীবন
-------------------

জিয়া ছিলেন একজন দক্ষ বৈমানিক এবং উড্ডয়ন প্রশিক্ষক । তিনি বিমান বাহিনীর বিভিন্ন স্কোয়াড্রনে কাজ করেছেন । ২৫ এবং ৩৫ স্কোয়াড্রনের অধিনায়ক ছিলেন তিনি । তিনি টাঙ্গাইল বিমান ঘাঁটি এবং চট্টগ্রাম বিমান ঘাঁটির এয়ার অফিসার কমান্ডিং হিসেবে দায়িত্ব পালন করেন । ২০০৭ এর ৮ এপ্রিল তিনি বিমান বাহিনী প্রধানের দায়িত্ব পান। তারপরের মাসে (২৪শে মে) এয়ার মার্শাল পদে উন্নীত হন। বিমান বাহিনী প্রধানের দায়িত্ব পাওয়ার আগে তিনি সহকারী বিমান বাহিনী প্রধান (পরিচালন ও প্রশিক্ষণ) ছিলেন। ২০১২ সালের ১২ জুন তিনি বিমান বাহিনী থেকে অবসর নেন।

তথ্যসূত্র
---------


উইকিমিডিয়া কমন্সে **শাহ মোহাম্মদ জিয়াউর রহমান** সংক্রান্ত মিডিয়া রয়েছে।

|
|  |
| পূর্বসূরীএয়ার ভাইস মার্শাল ফখরুল আজম | **বাংলাদেশ বিমান বাহিনী প্রধান**০৮ এপ্রিল, ২০০৭ ~ ১২ জুন ২০১২ | উত্তরসূরীএয়ার মার্শাল মুহাম্মদ এনামুল বারি |
|
মো. রুহুল কুদ্দুস, রুহুল কুদ্দুস তালুকদার দুলু বা রুহুল কুদ্দুস নিবন্ধের সাথে বিভ্রান্ত হবেন না।**শাহ মোহাম্মদ রুহুল কুদ্দুস** বাংলাদেশ জামায়াতে ইসলামীর রাজনীতিবিদ, শিক্ষাবিদ ও খুলনা-৬ (কয়রা-পাইকগাছা) আসনের সাবেক সংসদ সদস্য।

জন্ম ও প্রাথমিক জীবন
--------------------

শাহ মোহাম্মদ রুহুল কুদ্দুস খুলনা জেলার কয়রা উপজেলার আমাদি গ্রামে জন্মগ্রহণ করেন। তার পিতা মৃত মকবুল হোসেন। তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

রাজনৈতিক ও কর্মজীবন
-------------------

শাহ মোহাম্মদ রুহুল কুদ্দুস বাংলাদেশ জামায়াতে ইসলামীর কেন্দ্রীয় কর্ম পরিষদের সদস্য। তিনি ১৯৬৩ সালে রাজশাহী বিশ্ববিদ্যালয়ে অধ্যায়নকালে সমগ্র পাকিস্তান ইসলামী ছাত্রসংঘের (বর্তমান ইসলামী ছাত্র শিবির) সাধারণ সম্পাদক ছিলেন। তিনি ১৯৬৮ সালে বাগেরহাটের রামপাল মহাবিদ্যালয়ের প্রতিষ্ঠাতা অধ্যক্ষ পদে যোগদিয়ে ১৯৭৯ পর্যন্ত তিনি শিক্ষকতার পেশায় ছিলেন।

তিনি ১৯৯১ সালের পঞ্চম জাতীয় সংসদ নির্বাচনে খুলনা-৬ (কয়রা-পাইকগাছা) আসন থেকে বাংলাদেশ জামায়াতে ইসলামীর মনোনয়নে প্রথমবার সাংসদ নির্বাচিত হন। এর পর ২০০১ সালের অষ্টম জাতীয় সংসদ নির্বাচনে একই আসন থেকে জামায়াতের মনোনয়নে পুনরায় সংসদ সদস্য নির্বাচিত হয়েছিলেন। জুন ১৯৯৬ সালের সপ্তম ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থীর কাছে পরাজিত হন তিনি।

বিতর্ক
------

শাহ মোহাম্মদ রুহুল কুদ্দুস মুক্তিযুদ্ধকালে কেন্দ্রীয় শান্তি কমিটির সদস্য ছিলেন। তিনি ১৯৭১ সালে মুক্তিযুদ্ধ শুরু হলে তিনি বাগেরহাটে নারী ধর্ষন ও লুটতরাজের সহ মুক্তিযুদ্ধবিরোধী কর্মকাণ্ড করেন বলে অভিযোগ রয়েছে।

আরও দেখুন
---------

* পঞ্চম জাতীয় সংসদ সদস্যদের তালিকা
* অষ্টম জাতীয় সংসদ সদস্যদের তালিকা

তথ্যসূত্র
---------

1. 1 2  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ফেব্রুয়ারি ২০২০।
2. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ফেব্রুয়ারি ২০২০।
3. ↑  "শাহ্ মো. রুহুল কুদ্দুস"। *প্রথম আলো*। সংগ্রহের তারিখ ২৩ ফেব্রুয়ারি ২০২০।
4. 1 2 3  "শাহ মুহাম্মদ রুহুল কুদ্দুসঃ বাগেরহাটের কুখ্যাত রাজাকার"। *সাপ্তাহিক ২০০০*। ২৬ ডিসেম্বর ২০০৮।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
5. ↑  "চূড়ান্ত মনোনয়ন নিয়ে উৎকণ্ঠায় প্রার্থীরা"। *দৈনিক প্রথম আলো*। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০২০।
6. ↑  "শাহ্ মো. রুহুল কুদ্দুস"। *দৈনিক প্রথম আলো*। সংগ্রহের তারিখ ২৩ ফেব্রুয়ারি ২০২০।
**শাহ মালুম** (আরবি: شاه معلوم‎‎) ছিলেন সিলেট অঞ্চলের চতুর্দশ শতাব্দীর মুসলিম সুফি। ফেনচুগঞ্জে ইসলাম প্রচার ও মুসলিম শাসন প্রতিষ্ঠায় শাহ মালুম বিশেষভাবে জড়িত। ১৩০৩ সালে তিনি শাহ জালালের নেতৃত্বে সিলেট বিজয় আন্দোলনে অংশগ্রহণ করেন। বিজয়ের পরে তিনি মহুরাপুর পরগনায় (বর্তমানে ফেঞ্চুগঞ্জ উপজেলার রাজনপুর) খানকাহ প্রতিষ্ঠা করেন।

জন্ম
----

জুনায়েদ ১৩ শতাব্দীতে ভারতের গুজরাতে জন্মগ্রহণ করেছিলেন। ইয়েমেনের হাদারামাউট থেকে ভারতীয় উপদ্বীপের দিকে শাহ জালালের অভিযানের সময়, দিল্লির সুলতান আলাউদ্দিন খলজির অধীনস্থ উলুগ খান দিল্লির সুলতানির অধীনে গুজরাত রাজ্য পেরিয়েছিলেন। শাহ জালালের সাথে সময়কালে জুনেদ তার বুদ্ধি, সাধারণ জ্ঞান এবং নেতৃত্ব জন্য ১৩০৩ সালে সিলেটের বিজয়ের আগে তিনি *শাহ মালুম* খেতাব অর্জন করেছিলেন।

মৃত্যু এবং উত্তরাধিকার
----------------------

তিনি কীভাবে এবং কখন মারা গিয়েছিলেন তার সঠিক তথ্য নেই, তবে তাকে রাজপুরের ফেঞ্চুগঞ্জ রেল লাইনের বিপরীতে তাঁর খানকাহের কাছে মাজারে দাফন করা হয়েছে। কয়েক শতাব্দী ধরে বিপুল সংখ্যক ভক্ত তাঁর সমাধিতে যাতায়াত করে যা আজও অব্যাহত রয়েছে। ২, ৩ ও ৪ জানুয়ারী শাহ মালুমের উরস অনুষ্ঠিত হয়।

ফেঞ্চু শাহের নাম অনুসারে ফেঞ্চুগঞ্জ উপজেলার নাম রাখা হয়েছে। ফেঞ্চু ছিলেন শাহ মালুম এর মাজারের একজন খাদেম। তিনি প্রতিদিনি বিকাল বেলা কুশিয়ারা নদীর ঘাটে এসে বসতেন। পরে এখানে দোকানপাট গড়ে উঠলে এর নাম ফেঁচুগঞ্জ রাখা হয়।

শাহ মালুমের নামানুসারে ইতালির পালেরমোতে একটি দক্ষিণ এশীয় রেস্তোঁরা রয়েছে। এটি প্রদেশের একমাত্র দক্ষিণ এশীয় রেস্তোঁরা হিসাবে উল্লেখযোগ্য।

তথ্যসূত্র
---------

1. ↑  উপজেলা প্রশাসনের পটভূমি। *fenchuganj.sylhet.gov.bd*। সংগ্রহের তারিখ ১৯ আগস্ট ২০১৫। [*স্থায়ীভাবে অকার্যকর সংযোগ*]
2. ↑  Choudhury, Achyutcharan। "2: Dervish Shah Jalal"। *Sreehatter Itibritta – Purbangsho (A History of Sylhet), Part 2*। **1**। Mustafa Selim; Source publication, 2004। পৃষ্ঠা 193।
3. ↑  অন্যান্য। *fenchuganj.sylhet.gov.bd*। ৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১১ মে ২০২১।
4. ↑  Hall, Nick (১০ ফেব্রু ২০০৫)। "Eye openers"। The Guardian।
**জাতির পিতার পরিবার-সদস্যদের নিরাপত্তা আইন-২০০৯** বাংলাদেশের একটি বিশেষ আইন এবং বাংলাদেশে সমালোচিত আইনগুলোর মধ্যে অন্যতম। আইনটি ১৩ অক্টোবর ২০০৯-এ বাংলাদেশ জাতীয় সংসদে গৃহীত হয়।

ইতিহাস
------

২০০১ সালে আওয়ামী লীগ নেতৃত্বাধীন তৎকালীন সরকার কর্তৃক এই আইনটি 'জাতির পিতার পরিবারের সদস্যদের নিরাপত্তা বিল-২০০১' নামে সংসদে উপস্থাপিত হয় এবং ২০ জুন ২০০১ খ্রীস্টাব্দের ২৯ নম্বর আইন হিসাবে গৃহীত হয়। পরবর্তীতে বাংলাদেশ জাতীয়তাবাদী দল নেতৃত্বাধীন সরকার অষ্টম সংসদে ২ ডিসেম্বর ২০০১ খ্রীস্টব্দের ৬০ নম্বর আইনের মাধমে তা্ রহিত করে। ৫ অক্টোবর ২০০৯ তারিখে উপর্যুক্ত রহিত আইনটি নতুনভাবে প্রণয়নের জন্য সংসদে একটি বিল উত্থাপন করা হয়। ২০০৯-এ আ্ইনটি সংসদে সর্বোসম্মতভাবে গৃহীত হলেও এ সময় সংসদে প্রধান বিরোধী দল বিএনপির নেতৃত্বাধীন চারদলীয় জোটের কোনো শরিক দল সংসদে উপস্থিত ছিলো না।

আইনের উদ্দেশ্য
--------------

বাংলাদেশের জাতির পিতা বঙ্গবন্ধু শেখ মুজিবুর রহমানকে ১৯৭৫ খ্রীস্টাব্দের ১৫ আগস্ট সপিরবারে হত্যা করা হয়। তবে বিদেশে অবস্থানরত তার দুই কন্যা শেখ হাসিনা ও শেখ রেহানা বেঁচে গিয়েছিলেন। পরবর্তীতে জাতির পিতার পরিবারের জীবিত সদস্যদের একাধিকবার হত্যার চেষ্টা করা হয়েছে। এ জন্য ওই সদস্যদের নিরাপত্তা রক্ষায় রাষ্ট্র কর্তৃক ব্যবস্থা গ্রহণ করার লক্ষ্যে এ আইনটি করা হয়। সংশ্লিষ্ট বিলের সঙ্গে উপস্থাপিত সরকারি বক্তব্যেও এই উদ্দেশ্য বিশদ ব্যাখ্যা করা হয়েছে।

সঙ্গার্থ
--------

শেখ মুজিবুর রহমান বাংলাদেশের জাতির পিতা হিসাবে রাষ্ট্রীয়ভাবে স্বীকৃত। আইনের ২ ধারায় বলা হয়েছে, "জাতির পিতা" অর্থ স্বাধীনতার ঘোষণাপত্রে উল্লিখিত বাংলাদেশের অবিসংবাদিত নেতা বঙ্গবন্ধু শেখ মুজিবুর রহমান যিনি বাঙালি জাতির স্বাধীনতার রূপকার, বাংলাদেশের স্খপতি এবং সংবিধান (চতুর্থ সংশোধনী) আইন, ১৯৭৫-এর ধারা ৩৪-এর দফা(খ) দ্বারা সাংবিধানিকভাবে জাতির পিতা হিসেবে স্বীকৃত। "পরিবারের সদস্য" অর্থ জাতির পিতার জীবিত দুই কন্যা এবং তাদের সন্তানাদি। ৩ নম্বর ধারায় বলা হয়েছে, আপাতত বলবৎ অন্য কোনো আইনে যা কিছুই থাকুক না কেন, এই আইনের বিধানাবলি কার্যকর হবে।

আইনের বিধান
-----------

এই আইনে শেখ হাসিনা ও শেখ রেহানা এবং তদীয় বংশধর ভিআইপি নিরাপত্তা ও সরকারিভাবে নিরাপদ ও সুরক্ষিত আবাসন এবং প্রয়োজনীয় অন্য সুবিধাদি পাওয়ার কথা বলা হয়েছে। স্পেশাল সিকিউরিটি ফোর্সেস অর্ডিন্যান্স-১৯৮৬ এর আওতায় জাতীয় অতি গুরুত্বপূর্ণ ব্যক্তিবর্গের (ভিআইপি) জন্য যে নিরাপত্তা ব্যবস্থা করা হয়। আইনের ৪ নম্বর ধারায় সরকার জাতির পিতার পরিবার-সদস্যদের আজীবন যেকোন স্থানে সেরকম নিরাপত্তা প্রদান করার কথা বলা হয়েছে। এ নিরাপত্তা প্রদানের ক্ষেত্রে সরকার পরিবার-সদস্যদের মতামতকে প্রাধান্য দেওয়ার কথাও উল্লেখি হয়েছে। একই ধারার উপধারা ৩-এ, সরকার জাতির পিতার পরিবার-সদস্যদের প্রত্যেকের জন্য নিরাপদ ও সুরক্ষিত আবাসনের ব্যবস্থা গ্রহণ এবং সেই বিবেচনায় প্রয়োজনীয় অন্য সুবিধাদি প্রদান করার বিধান রাখা হয়েছে।

তথ্যসূত্র
---------

1. ↑  "দৈনিক ভোরের কাগজ:জাতির পিতার পরিবারের নিরাপত্তা বিল পাস"। ১৭ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০০৯।
2. 1 2
3. 1 2  ইউকে বিডি নিউজ: জাতির পিতার পরিবার নিরাপত্তা বিল-২০০৯ সংসদে সর্বসম্মতভাবে পাস[*স্থায়ীভাবে অকার্যকর সংযোগ*]।
4. ↑  "দৈনিক প্রথম আলো: বঙ্গবন্ধুর পরিবারের সদস্যদের নিরাপত্তায় সংসদে বিল পাস"। ২০১৭-০৩-০৮ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।
5. ↑   বিডি নিউজ ২৪:সংসদে বঙ্গবন্ধু পরিবারের নিরাপত্তা বিল পেশ
6. 1 2